***Husorden for Banevænget***

**Indholdsfortegnelse:**

1) **FORORD**

2) **BOLIGEN**

a) Ændringer af boligen b) Bad og toilet c) Altaner d) Haver e) Antenner og parabol f) Affald  
 g) Tæppebankning mm. h) Forsikringer

3) **OPGANGENE**

4) **GRØNNE OMRÅDER**  
 a) Leg og boldspil b) Beplantningen

5) **BRUGEN AF MASKINER**  
 a) Indenfor i boligen b) Hobbyværksteder

6) **HUSDYRHOLD**

7) **PARKERING OG KØRSEL**

8) **VASKERIER**  
a) Benyttelsen b) Tøjtørring

9)**AFFALDSSORTERING**

**1) FORORD**

En boligafdeling med mange beboere er et miniaturesamfund, hvor vi er mere eller mindre afhængige af hinanden. Vi bliver fælles om mange ting f.eks. vaskerum, tørrekældre, legepladser, grønne områder m.m.

I ethvert samfund opstiller man regler, love m.m, vi som borgere må rette os efter og leve med.  
  
Det er derfor også naturligt i en boligafdeling at opstille visse regler for at værne om vores fællesskab og bebyggelsen. Hermed kan vi alle være med til at skabe et godt klima, og skabe den tryghed og tilfredshed, der er nødvendig for at Banevænget skal blive et godt sted at bo.

Hvis du syntes noget skal ændres, rettes eller føjes til, kan du stille forslag om det til førstkommende Afdelingsmøde. Så vil det blive lagt frem til afstemning blandt beboerne.

***HUSK:***

*- at hærværk i bebyggelsen skal vi selv betale*

*- at et godt klima blandt beboerne er meget værd*

*- at holde øje med hvad jeres børn/unge laver*

*- at overholde de beboervedtagne ordensregler*

**2) BOLIGEN**

**a) Ændringer i boligen**

Ønsker man at foretage ændringer i sin bolig, henvises der til det udleverede, beboervedtagne råderetskatalog.

**b) Bad og toilet**

Badning: Af hensyn til natteroen **bør** der ikke bades mellem kl. 23.00 og kl. 06.00.

Toilet: Bleer, vat, avispapir, madrester og lignende må ikke skylles ud i toilettet, da disse ting sætter sig fast i faldstammer og kloakker. Madrester tiltrækker rotter.

Utætheder: Eventuelle utætheder på rørinstallationer **skal straks meldes til ejendomskontoret/vagttelefon,** når de er konstateret af hensyn til eventuelle vandskader.  
For akutnumre henvises til Banevængets hjemmeside: www.Banevænget.dk

**c) Altaner:**

Der må **ikke** bores i altanens metal.

Der må **ikke** hænges altankasser op på altanen.

Det er **ikke tilladt at grille** på altanen.

Der må **ikke** hænges tøj til tørre over altankanten.

Det **er tilladt** at tørre tøj på altanen, under vindueshøjde.

Det er **ikke** tilladt at banke tæpper, dyner og lignende udover altanen, der henvises til de opsatte bankestativer.

Det er kun tilladt at male altanen i lyse farver der er godkendt, og som anvises af ejendomsmesteren / ejendomskontoret.

Der må ikke opmagasineres ting, såsom kasser m.m. på altanen, som er synlige udefra.

**d) Haver:**

Haverne, der hører til stuelejlighederne, skal holdes i orden. Man skal selv sørge for at hækkene bliver klippet samt fjerne haveaffald. Ønsker man at sætte et hegn op, henvises til råderetskataloget samt ejendomsmesteren / ejendomskontoret. Der må **ikke** grilles i haverne. Passes haven ikke, vil man modtage et brev med opfordring til at vedligeholde haven, virker dette ikke efter 2 opfordringer vil haven blive ordnet af gartner på beboers regning.

**e) Antenner og paraboler:**

Det er ikke tilladt at opsætte antenner og paraboler på altaner eller lofter uden tilladelse fra afdelingen.

**f) Affald:**

Se kommunens folder om sortering af husholdningsaffald. Større genstande fx. møbler afleveres ved de dertil opsatte containere. Ved tvivl skal der rettes henvendelse til ejendomskontoret.   
**Husk at sortere affald korrekt, vi betaler selv ekstra gebyr ved mangelfuld sortering.**

**På Herlev Kommunes hjemmeside findes en sorteringsguide:**

[Sorteringsguide | Herlev Kommune](https://herlev.dk/borger/natur-affald-og-miljoe/affald/sorteringsguide)

**g) Tæppebankning:**Tæppebankning må kun finde sted på de opstillede bankestativer.

**h) Forsikringer:**

Afdelingen har de normale forsikringer for vandskade m.m., samt en kollektiv forsikring for vinduer. Skader anmeldes til ejendomsmesteren / ejendomskontoret.

Vandskade på indbo, som følge af f.eks. rørsprængninger, **dækkes ikke af afdelingen**, men kun af **beboerens egen** husstands-/indboforsikring.

**3) OPGANGENE**

Der må ikke henstilles affald, fodtøj og andre ejendele på trapperne uden for dørene til lejlighederne af hensyn til brandmyndighedernes krav, samt trappe-rengøringen.

Der må ikke henstilles cykler, barnevogne m.m. på trappen eller under denne, ligesom det ikke er tilladt at tage disse ting op fra kælderen af denne vej. Der henvises til cykelkælder***.***

Navneskilte til døre må kun opsættes af ejendomskontoret i den udførelse, der er godkendt af afdelingen.

Spraymaling og tegning må naturligvis ikke finde sted på afdelingens område, bygninger, indgangsdøre og på væggene i opgangene. Dersom det opdages, hvem der har gjort noget sådant, vil disse blive draget til ansvar herfor. Unødigt ophold i opgangene er ikke tilladt.

**4) GRØNNE OMRÅDER**

**a) Leg og boldspil:**

Fodbold og andet boldspil må spilles på plænerne, dog ikke med direkte retning mod ejendommens mure og vinduer samt ind på garageportene.

**Al boldspil skal ophøre kl. 20.30. Al ophold på legepladserne skal ophøre senest kl. 22.**

**b) Beplantningen:**

Det er **ikke** tilladt at lege eller løbe gennem beplantningen, der er omkring ejendommene.

**5) BRUGEN AF MASKINER**

**a)** **I boligen:**

Symaskiner, vaske- og opvaskemaskiner, der kan medføre støjgener kan være anbragt på et støjdæmpende underlag. Maskinerne må benyttes fra kl. 07.00 til kl. 20.00 - opvaskemaskiner til kl. 24.00.

Boremaskiner m.m. til brug i lejligheden må benyttes således:

Mandag til fredag i tiden fra kl. 07.00 til kl. 19.00.

Lørdag i tiden fra kl. 10.00 til kl. 17.00.

Søndag i tiden fra kl. 10.00 til kl. 14.00.

Radio, TV samt anden musikudøvelse skal dæmpes kl. 23.00.

Det henstilles, at man ved brugen af foran nævnte ting tager fornødent hensyn til øvrige beboere. Skal man have fest, bør man tale med de beboere, det kan komme til at berøre.

**b) Hobbyværksteder:**

For de beboere, der har etableret hobbyværksted i kælderen, må brugen af maskiner m.m. ikke genere andre beboere. Man må bruge maskiner således,

Mandag til fredag i tiden fra kl. 07.00 til kl. 19.00.

Lørdag og søndag i tiden fra kl. 10.00 til kl. 14.00.

**6) HUSDYRHOLD**

Det er **ikke** tilladt at holde hund og krybdyr i boligen. Svagtseende eller blinde, der har fået tildelt førerhund, er undtaget for reglen om hundehold. Det er ikke tilladt at have dyr i pleje, der medfører overnatning. Dersom man har dyr på besøg, og disse skal luftes, skal man samle deres eventuelle ekskrementer op i en plastikpose, og dernæst smide denne i en container.

Det er **ikke** tilladt at fodre duer, katte m.m. af hensyn til eventuel rotteplage.   
**Det er tilladt at holde 2 neutraliserede indekatte tilmeldt på adressen.** Der skal foreligge attest på, at kattene er neutraliseret. Tilmelding sker på ejendomskontoret.

**7) PARKERING OG KØRSEL**

Parkering af personbiler og motorcykler må ikke finde sted udenfor de afmærkede parkeringsbåse. Campingvogne og trailere må max. parkeres i 48 timer. Lastbiler og køretøjer uden nummerplader må ikke henstilles og parkeres i boligområdet.

Der er ikke på Banevængets køre- og parkeringsarealer etableret olieudskillere eller lignende.   
Det er derfor **ikke** tilladt at foretage reparationer på biler eller motorcykler i området.   
Hjul- og pæreskift **er** tilladt.  
Det er ej heller tilladt at hente strøm i kældre f.eks. til støvsugning af biler eller andre gøremål. Stik i kældre er til kortvarigt brug i egne kælderrum.

**VIS HENSYN VED KØRSEL I BOLIGOMRÅDERNE.**

**8) VASKERIER**

**a) Benyttelse**:

Vaskerierne må kun benyttes i tidsrummet fra   
kl. 07.00 til 20.00 på hverdage mandag-fredag og   
kl. 7.00 - 19.00 lørdag og søndag.  
  
Maskinerne, vaskeriet og tørrekældrene skal rengøres efter benyttelsen.  
Vaskerierne må kun benyttes af ejendommens beboere.

Unødigt ophold i vaskerierne er ikke tilladt.

**b) Tøjtørring:**

Tøjet kan tørres i de dertil indrettede tørrekældre eller tørregårde. Der må **ikke** tørres tøj på de franske altaner.

**c) Vasketure:**

Vaskeriet administreres af Electrolux og vasketid kan bestilles enten online via app, QR-kode eller direkte på den elektroniske tavle der er opsat i hvert vaskeri. Instruktioner og login udleveres af ejendomskontoret. Vaskeriet bookes for tre timer ad gangen.   
**Bliver man færdig** **inden tiden er gået, så husk at afbestille vasketuren på panelet så en anden evt. kan komme til.**

Husordenen er senest revideret og vedtaget på Afdelingsmødet d. 9. marts 2023